Anthology 2

Anthology 2 er et samlealbum av The Beatles gitt ut i mars 1996 av Apple Records som en del av The Beatles Anthology-serien. Albumet inneholder rariteter, live, og alternative versjoner av sanger fra innspillingen av albumet Help! frem til innspillingen av Magical Mystery Tour og innspillinger fra tidlig 1968, før bandet dro til India.

Albumet inneholdt den andre «nye» The Beatles-sangen, «Real Love», en demo av det avdøde beatlesmedlemmet John Lennon, som resten av gruppen spilte inn instrumenter, bakgrunnsvokaler og diverse andre ting.

Anthology 2 solgte bra, det gjorde også forgjengeren – Anthology 1. I USA debuterte den som nummer 1, og solgte 442 000 eksemplarer den første uken. Neste uke falt albumet ned til nummer 2, og solgte 201 000 eksemplarer, og førsteplassen ble overtatt av Alanis Morissettes Jagged Little Pill. Albumet klarte å bli to uker til på Top 10 (på 4.-plass og så 8.-plass), og forble på Billboard 200 22 uker totalt, og kom tilbake på listen to ganger, som nummer 96 i løpet av julesesongen i 1996. Alt i alt lå albumet 37 uker på listene (åtte mer enn Anthology 1) og solgte 1 707 000 eksemplarer (bekreftet av RIAA), og ble sertifisert 2x platina.
I Storbritannia, var suksessen like stor. Anthology 1 debuterte som nummer 2 da det ble gitt ut i 1995, men etterfølgeren klarte å nå nummer 1, hvor den forble en uke. Albumet ble liggende 13 uker på UK Albums Chart.

Om Anthology 2 
Denne utgivelsen var sannsynligvis den mest etterlengtede av Anthology-serien ettersom den behandlet den mest kreative perioden i The Beatles-karriere, årene 1965-1968 da de på egen hånd endret kursen på populærmusikken. Her finnes utkast og demoer som dokumenterer hvordan gruppen bygget opp og bearbeidet ulike sanger som «Strawberry Fields Forever» i en svært forskjellig utgave enn originalen og «Being for the Benefit of Mr. Kite!», sammen med mer rendyrkede popsanger fra Rubber Soul og Help! også blir vist. Her finnes også den legendariske proto-metall jammingen av «What's the New Mary Jane» som ikke så dagens lys før denne utgivelsen. Andre sanger som aldri tidligere har blitt utgitt er «If You've Got Trouble», «That Means a Lot» og «12 Bar Original», den siste en morsom jam tilsvarende Green Onions. Interessant er også en innspilling av George Harrisons «Taxman» med verselinjen «Anybody gotta bitta money» i stedet for«ha ha Mr. Wilson... ha ha Mr. Heath» fra Revolver-versjonen. «I Am the Walrus» uten orkester er interessant samt en «Hello, Goodbye» med mer gitar i introen men ellers tammere arrangement.

For de fleste tunge Beatles-fans er den «nye» sangen «Real Love» den største grunnen til å skaffe seg samlingen. Sangen ble restaurert fra en multigenerasjoners kassett-tape som Lennon hadde spilt inn hjemme. Opptaket hadde tidligere florert på piratplater, som bootlegen «The Lost Lennon Tapes 33-34-35».

Om serien
Hele Anthology-samlingen ble utgitt i årene 1995 og 1996 bestående av tre utgivelser med to CD-er i hver, og hadde en mengde av likt og ulikte, av sjeldne og gylne opptak og «outtakes», mindre heldige opptak som kanskje burde forblitt i skapet. Anthology-samlingen består av:
 The Beatles Anthology 1
 The Beatles Anthology 2
 The Beatles Anthology 3

Sporliste
Alle sanger er skrevet av John Lennon og Paul McCartney, unntatt hvor annet er merket (se Lennon/McCartney).

Disc en (CD 1)
 «Real Love» (Lennon)
 «Yes It Is»
 «I'm Down»
 «You've Got to Hide Your Love Away»
 «If You've Got Trouble»
 «That Means a Lot»
 «Yesterday»
 «It's Only Love»
 «I Feel Fine»
 «Ticket to Ride»
 «Yesterday»
 «Help!»
 «Everybody's Trying to Be My Baby» (Perkins)
 «Norwegian Wood (This Bird Has Flown)»
 «I'm Looking Through You»
 «12-Bar Original» (Lennon-McCartney-Harrison-Starr)
 «Tomorrow Never Knows»
 «Got to Get You into My Life»
 «And Your Bird Can Sing»
 «Taxman» (Harrison)
 «Eleanor Rigby» (kun strykere)
 «I'm Only Sleeping» (øvelse)
 «I'm Only Sleeping» (Take 1)
 «Rock and Roll Music» (Berry)
 «She's a Woman»

Disc to (CD 2)
 «Strawberry Fields Forever» (demo utdrag)
 «Strawberry Fields Forever» (opptak 1)
 «Strawberry Fields Forever» (opptak 7 og redigert stykke)
 «Penny Lane»
 «A Day in the Life»
 «Good Morning Good Morning»
 «Only a Northern Song» (Harrison)
 «Being for the Benefit of Mr. Kite!» (opptak 1 og 2)
 «Being for the Benefit of Mr. Kite!» (opptak 7)
 ««Lucy in the Sky with Diamonds»»
 «Within You Without You» (Instrumental) (Harrison)
 «Sgt. Pepper's Lonely Hearts Club Band» (Reprise)
 «You Know My Name (Look Up the Number)»
 «I Am the Walrus»
 «The Fool on the Hill» (demo)
 «Your Mother Should Know»
 «The Fool on the Hill» (opptak 4)
 «Hello, Goodbye»
 «Lady Madonna»
 «Across the Universe»

Utgivelsesdatoer og detaljer

Listeplasseringer

Eksterne lenker
 Anthology 2 hos Graham Calkin's Beatles sider
 

Samlealbum fra 1996
Musikkalbum produsert av George Martin
Musikkalbum produsert av Jeff Lynne
Apple Records-album
The Beatles-plater
Musikkalbum produsert av George Harrison
Musikkalbum produsert av Paul McCartney
John Lennon-album
Musikkalbum produsert av Ringo Starr